[{"text_idx": "#000000", "text": "La 1an de majo la Volapuka movado ekhavis sian okan Cifal (prezidanton): Hermann Philipps, kiu log\u0302as en Bonn (Germanujo) transprenas la bridon de Brian Bishop (Anglujo)."}, {"text_idx": "#000001", "text": "La nomo Volapu\u0308k (kion Zamenhof esperantigis Volapuko) signifas \"monda lingvo\". G\u0302i estis la unua internacia lingvo, parolata inter homoj de multegaj nacioj. Johann Martin Schleyer (1831-1912), germana pastro, la unua Cifal, kreis la lingvon en 1879. Subtenantoj baldau\u0306 havis movadon tra Eu\u0306ropo. Post dek jaroj estis anoj c\u0302ie, ekzemple en Japanujo, C\u0302inujo, Afriko, Usono, Au\u0306stralio. Estis pli ol 250 kluboj, pli ol 50 revuoj, kaj pli ol 500 eldonaj\u0302oj. G\u0302i estis tiel populara, ke du vapors\u0302ipoj en Rejno nomig\u0302is Volapu\u0308k. Multaj el la unuaj esperantistoj estis antau\u0306e entuziasmaj volapukistoj."}, {"text_idx": "#000002", "text": "La Volapuka movado malfortig\u0302is post la morto de Schleyer, g\u0302is en 1931 d-ro Arie de Jong eldonis gramatikon kaj vortaron, kaj restarigis la lingvon. Li ankau\u0306 fondis internacian revuon, kiu aperis g\u0302is la 1960aj jaroj."}]